CELEX: 22016D2172
Language: hr
Date: 2015-06-11 00:00:00
Title: Odluka Zajedničkog odbora EGP-a br. 137/2015 od 11. lipnja 2015. o izmjeni Priloga I. (Veterinarska i fitosanitarna pitanja) Sporazumu o EGP-u [2016/2172]

15.12.2016   
               
               
                  HR
               
               
                  Službeni list Europske unije
               
               
                  L 341/18
               
            ODLUKA ZAJEDNIČKOG ODBORA EGP-a
      br. 137/2015
      od 11. lipnja 2015.
      o izmjeni Priloga I. (Veterinarska i fitosanitarna pitanja) Sporazumu o EGP-u [2016/2172]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Uredba Komisije (EZ) br. 877/2003 (1), koja je uključena u Sporazum o EGP-u, prestala je važiti 25. svibnja 2005. te bi stoga upućivanje na nju trebalo izbrisati iz Sporazuma o EGP-u.
               
            
                  (2)
               
               
                  Direktiva Vijeća 70/524/EEZ (2) stavljena je izvan snage Uredbom (EZ) br. 1831/2003 Europskog parlamenta i Vijeća (3) te Uredbom (EZ) br. 767/2009 Europskog parlamenta i Vijeća (4) a sva su tri akta uključena u Sporazum o EGP-u, te bi stoga upućivanje na Direktivu 70/524/EEZ trebalo izbrisati iz Sporazuma o EGP-u.
               
            
                  (3)
               
               
                  Direktiva Vijeća 87/153/EEZ (5) stavljena je izvan snage Uredbom (EZ) br. 1831/2003, a oba su akta uključena u Sporazum o EGP-u, te bi stoga upućivanje na Direktivu 87/153/EEZ trebalo izbrisati iz Sporazuma o EGP-u.
               
            
                  (4)
               
               
                  Direktiva Komisije 95/10/EZ (6), koja je uključena u Sporazum o EGP-u, prestala je važiti 30. ožujka 2002. te bi stoga upućivanje na nju trebalo izbrisati iz Sporazuma o EGP-u.
               
            
                  (5)
               
               
                  Odluka Vijeća 2006/478/EZ (7), koja je uključena u Sporazum o EGP-u, prestala je važiti 30. lipnja 2010. te bi stoga upućivanje na nju trebalo izbrisati iz Sporazuma o EGP-u.
               
            
                  (6)
               
               
                  Odluka Vijeća 2008/486/EZ (8), koja je uključena u Sporazum o EGP-u, prestala je važiti 30. lipnja 2012. te bi stoga upućivanje na nju trebalo izbrisati iz Sporazuma o EGP-u.
               
            
                  (7)
               
               
                  Ova se Odluka odnosi na zakonodavstvo o hrani za životinje. Zakonodavstvo o hrani za životinje ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
               
            
                  (8)
               
               
                  Prilog I. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      U poglavlju II. Priloga I. Sporazumu o EGP-u briše se tekst točaka 1. (Direktiva Vijeća 70/524/EEZ), 1.zg (Uredba Komisije (EZ) br. 877/2003), 2. (Direktiva Vijeća 87/153/EEZ), 10. (Direktiva Komisije 95/10/EZ), 45. (Odluka Vijeća 2006/478/EZ) i 46. (Odluka Vijeća 2008/486/EZ).
      Članak 2.
      Ova Odluka stupa na snagu 12. lipnja 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 3.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 11. lipnja 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  SL L 126, 22.5.2003., str. 24.
      
      
         (2)  SL L 270, 14.12.1970., str. 1.
      
      
         (3)  SL L 268, 18.10.2003., str. 29.
      
      
         (4)  SL L 229, 1.9.2009., str. 1.
      
      
         (5)  SL L 64, 7.3.1987., str. 19.
      
      
         (6)  SL L 91, 22.4.1995., str. 39.
      
      
         (7)  SL L 189, 12.7.2006., str. 7.
      
      
         (8)  SL L 165, 26.6.2008., str. 8.
      
      
         (*1)  Ustavni zahtjevi nisu navedeni.